OpenLLM-France/wikimedia huggingface dataset:
# Angelina Xkatova

Angelina Anatolievna Xkatova, errusieraz: Ангелина Анатольевна Шкатова, (Vladimir, Errusia, 2001eko urtarrilaren 25a) errusiar gimnasta artistikoa da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen gimnasia erritmikoan Taldeka aparatu guztiak kategorian, ROC ordezkatuz; Bulgariako taldearen (urrezko domina) atzetik eta Italiako taldearen (brontzezko domina) aurretik sailkatu zen ROCeko taldea. Honako hauek osatzen zuten ROCeko gimnasta taldea: Anastasia Blizniuk, Anastasiia Maksimova, Angelina Xkatova, Anastasiia Tatareva eta Alisa Tistxenkok. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Taldeka aparatu guztiak, gimnasia erritmikoa. |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Angelina Anatolyevna Shkatova» olympedia.org (Ingelesez)
* ↑ «Angelina Anatolyevna Shkatova» olympics.com (Gaztelaniaz)

## Kanpo estekak

* Datuak: Q65953078
# Angelina konderria (Texas)

Angelina konderria (ingelesez: Angelina County) Texasko konderri bat da, Ameriketako Estatu Batuetan. Hiriburua Lufkin da. 2010eko zentsuaren arabera 86.771 biztanle zituen, Angelina kilometro koadroko azaleran.

## Geografia

Angelina konderriak 2.239,58 kilometro koadro ditu. Horietatik 173,34 ura dira. Beste 2.066,24 lurra dira. Biztanleria dentsitatea 38,74 da.

## Demografia

2010eko zentsoan bizi ziren 86.771 pertsonetatik 72.034 txuriak edo hispanoak dira. Horietatik hispano edo latino kategorian 17.145 dira. 12.840 beltzak edo afroamerikarrak. 255 amerikar natiboak ziren eta 9 Hawaii edo Pazifikoko irletako natiboak. 744 asiarrak ziren. Bestelako arraza bat kategorian 94 biztanle daude. Bukatzeko euren burua arraza bat baino gehiagotan 795 pertsonek kokatzen zuten.

### Biztanleria piramidea
## Kanpo estekak

* Datuak: Q108379
* Multimedia: Angelina County, Texas / Q108379
# Angelique du Coudray

Angelique Marguerite La Boursier du Coudray (Clermont-Ferrand, 1712 – Bordele, 1794ko apirilaren 17) frantziar emagina izan zen. "Erditzearen artea" jendartean erakutsi zuen lehen emagina izan zen eta XVIII. mendearen bigarren erditik aurrera emaginak kurtsoen bidez irakastea bultzatu zuen, praktikaren bidez ikasi zuten emaginak ordezka zitzaten.

## Biografia

Medikuen familia batean jaioa, 1740an bere formakuntza osatu zuen Parisko l’École de Chirurgie-n eta Hôtel-Dieu-n egin zuen lan matronen nagusi gisa. Hamasei urtez emagin aritu zen eta 1754an Auverniara itzuli zen, landa-eremuan aritzen ziren emaginak lagundu eta heztera, izan ere, jaioberrien heriotza tasa oso handia zen.

## Ekarpenak
### Makina

Du Coudray andereak panpina errealista bat asmatu zuen ("Madame Du Coudrayren makina" izenez ezagutu zena). Ezkerreko argazkian ikus daiteke hori. Makina baliatuz bi hilabeteko formakuntza eskaintzen zien emagin izango zirenei. Jaioberrien heriotza tasak jeiste aldera Luis XVak obstetriziaren gaineko hezkunza sustatzeko agindua eman zion. Ondorioz, erreinu osoan zehar aritu zen formakuntza eskaintzen, 1759 eta 1783 urte artean 5.000 emagin baino gehiago hezi zituen. Zirujauak ere hezi zituen. Jaioberrien heriotza tasa behera egin zuen emagin honi esker.
Musée Flaubert d’histoire de la médecine (Roueneko hospitalean) makina bat dago. 2016an atera zen Musée de l'Homme museoan. Ez da makina erreala, 2004an Rebecca Campeauk egindako erreplika baizik. Du Coudrayk bere irakaspenak emateko erabili zuen eta bere ikasleek eta emagin izango zirenek praktikatzeko ere asmatu zuen, lanbide hori erakusteko kurtsoetan erabili zen, hain zuzen.

### Erditzeen artearen laburpena

1752an argitaratu zuen, Erditzeen artearen laburpena izenpean, eta bere ikasleentzako eskuliburu izateko asmoarekin idatzi zuen. Bigarren edizioa, 1769an argitaratua, irudiak dituen lehen mota horretako liburua da, 26 kolorezko irudi zituen.

## Obra

* Abrégé de l’art des accouchements (1752)

## Erreferentziak

* 1 2 3 4 5 (Gaztelaniaz) Stadler, Marta Macho. (2015-06-03). «Angélique du Coudray, formadora de matronas» Mujeres con ciencia (Noiz kontsultatua: 2023-07-07).
* ↑ (Gaztelaniaz) mdelreal. (2017-01-19). «Mujeres Bacanas | Angelique du Coudray (1712- 1794)» Mujeres Bacanas (Noiz kontsultatua: 2023-07-07).

## Kanpo estekak

* Datuak: Q2849879
* Multimedia: Angélique du Coudray / Q2849879
# Angelita Alberdi

Angelita Alberdi Aldazabal (Eibar, Gipuzkoa, 1925ko apirilaren 26a) Euskal erraketista profesionala izan zen. 14 urte zituela debutatu zuen eta 7 urtez jardun zuen kantxetan.

## Biografia

Eibarko Txirio kaleko 14.ean jaio zen Angelita. Eibarko Astelena eta Txaltxa Zelai frontoietan ikasi zuten pilotan jokatzen. Frontoia erabiltzea ez zen doakoa, eta goiz ibili behar izaten zen tokia hartzeko zaletasun handia baitzegoen.

## Gerra Zibila

1936ko uztailean Gerra Zibila piztu zen, Txirio kaleak kalte handiak jasan zituen, Alberdi familiaren etxea hondatuta geratu zen eta familiak ihes egitea erabaki zuen. Angelita eta ahizpa Maria Luisa Alberdi Frantziara joan ziren euren amarekin. Frantzia iparraldean zenbait hilabetez egon ondoren, Euskal Herrirantz hurbilduz joan ziren, Donibane Lohitzunera lehenengo, eta gero, errefuxiatuz beteriko tren batean, Irunera heldu ziren. Handik Eibarrera itzultzean, oraindik gerra amaitu gabe zegoen eta etxe barik aurkitu ziren. Etxea suntsituta zegoen eta Soraluzen bizi ziren senitartekoen etxera joan ziren.

## Kirolari ibilbidea

Gerra amaitu ondoren pilotan ikasten jarraitu zuen. Soraluzeko baserritik Eibarrera joan behar izaten zuen. 14 urte besterik ez zituela, 1939an, Madrilgo Txiki-Jai frontoian egin zuen debuta. Bera baino 3 urte zaharragoa zen ahizpa Maria Luisaren babesa lagungarri gertatu zitzaion. 1945. urtean Madrilgo Txiki Jai frontoian 52 erraketista ziren. Angelitaz gain, beste hainbat eibartar zegoen; Mari Carmen Lasagabaster, Paz Etxebarria, Julia Abanzabalegi, Josefa Astarloa, Maria Bastida, Dorita Etxeberria edota Maria Carmen Ojanguren.
Bere jokoaren sekretua sakean zegoen, sakeari esker lortzen zituen tantoak. Kantxako giroa ordea, ez zen beti atsegina izaten. Irabazten zutenean txalo ugari jasotzen zituzten, galduz gero berriz, irainak ohikoak izaten ziren. Kantxatik kanpo,behin baino gehiagotan, erraketistei loreak eta gutunak ere heltzen zitzaizkien euren aldageletara. Horietako bat enpresari batek bidali zion Angelitari. Gutun-azal batean diru mordoa heldu zitzaion "tongo" egitearen truke eskainiz. Nagusiari gertatuaren berri eman eta egun horretan ez zuen Angelitak jokatu beharrik izan.
Txiki Jain jarraitu zuen jokatzen 7 bat urtez eta gero etxeratu egin zen.

## Herriratzea

Erraketari agur esan eta Eibarrera itzuli zen, jaioterrira. Arrazoien artean bere ahizpa erretiratzea eta puntako erraketista ez izatea aipatzen zituen. Lanbide ezberdin bati heldu zion. Jertseak makinan egiten ikasi zuen bizimodua aurrera ateratzeko. Plaentziar batekin ezkondu eta bi seme eta alaba bat izan zituen.

## Erreferentziak

* ↑ «Emakume erraketistak - Aintzinako lanbideak» ORAIN Gipuzkoa (Noiz kontsultatua: 2020-03-03).
* ↑ «Euskal Memoria:-Euskal Memoriako blogak» www.euskalmemoria.eus (Noiz kontsultatua: 2020-03-03).
* ↑ «Eibar aldizkaria: 2009ko azaroko alea» Egoibarra.eus (Noiz kontsultatua: 2020-03-03).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q60651754
# Angel Garitano

Angel Garitano Urkizu, Ondarru, (Ondarroa, 1950eko irailaren 21a) futbolaren munduarekin harreman estua duen Bizkaiko futbolari ohi eta entrenatzaile ohia da. Gaur egun Euskadi Irratiarekin esatari lanak egiten ditu Athleticen partidetan.

## Futbolaria

Ondarroan jaioa 1950. urtean, oso gaztetxo utzi behar izan zuen bere jaioterria Bilbon ikasteko. Etxean futbolak garrantzi handia zuen eta askotan egiten zen hitz baloiaren munduaz (bere amaren osaba Athleticen eta Real Madrilen aritu zen - Juan Jose "Juanito" Urkizu Sustaeta - eta amaren lehengusua Alavesen, Luis Mari Urkizu). Bere futbolarekiko grinak erakutsi ahal izan zituen maite duen kirolean jolastuz Hirugarren mailan eta Bigarren B mailan. Aritutako futbol taldeak Bermeo Kluba, Sestao (Jose Maria Maguregi entrenatzaile zela Racing de Santandereko aulkitxoa betetzera joan baino lehen), Logroñes eta Erandio, besteak beste.
Famatuak dira bai bere bibotea eta bai bere ezizena, "Ondarru". Lehenengoa Sestaon zebilela futbolean utzi zuen, 18 bat urterekin. Harrezkero ez du moztu. Bigarrena, hots, "Ondarru" ezizena, Bermeoko futbol taldean ipini zioten bere taldekideek.

## Entrenatzailea

Futbolari izatetik entrenatzaile izatera pasatu zen 1982an. Mundu berri horretan José Manuel Esnal "Mané" balmasedarrarekin sartu zen. Hain zen berezia haien arteko harremana, bien kirol ibilbidea aulkietan ezin izan dela banatu. Gauzak horrela lan egin ahal zuten Sestaon, Lleidan, Alavesen, Athleticen eta Espanyolen, besteak beste.

## Kirol lorpenak

* 1985ean Bigarren Mailara igo zen Figueres taldearekin hiru jardunaldi geratzen zirela liga amaitzeko eta azkenean Bigarren B mailako txapelketa lortu zuen.
* 1993an Lleida taldearekin Lehenengo Mailara igo zen.
* 2001ean UEFAko Kopako azpitxapelketa lortu zuen Alavesekin Liverpoolen aurka 5-4 galdu ostean.

## Senitarte kirolaria

Bere seme Gaizka Garitano Lehen Mailako futbolari ohia eta Lehen Mailako entrenatzailea da. Bere anaia Ander Garitano Lehen Mailako futbolari ohia da.

## Erreferentziak

* ↑ Entrenatzaile ibilbidea
* ↑ Igoera Figueres futbol taldearekin
* Datuak: Q21293269
# Angel Celada

Angel Celada Brizuela (Gasteiz, 1953ko irailaren 20a) arabar bateria-jotzailea da. Urteetan zehar hainbat musikari ospetsurekin lan egin du: Joan Manuel Serrat, Oskorri, Ruper Ordorika, Itoiz, Golpes Bajos, Miguel Bosé, La Orquesta Mondragón, El Último de la Fila, Mecano...

## Diskografia

* Blue limbo (1987) (La Noche taldekin egindakoa)
* Angelitos negros (1995)

## Kanpo estekak

* ISP Música
* Egilearen Myspacea
* Datuak: Q603804
* Multimedia: Ángel Celada / Q603804
# Angel Fire (Mexiko Berria)

Angel Fire Mexiko Berriko herrixka bat da. Colfax konderrian kokatua dago. 2010ean 1.216 biztanle zituen, 74,92 kilometro koadrotan banatuta.

## Ikus, gainera

* Colfax konderria

## Kanpo estekak

* Datuak: Q518315
* Multimedia: Angel Fire, New Mexico / Q518315
# Angel Cabanas

Angel Cabanas Oteitza (c. 1883- 1964) gipuzkoar pintorea izan zen.

## Biografia

Paisaia-egile gisa ospe handia izan zuen. Erakusketa ugari egin zituen Espainian eta Hego Amerikan. Karikaturak ere egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253551
# Angel Face (1953ko filma)

Angel Face (euskaraz Aingeru Aurpegi), 1952ko Otto Premingerrek zuzendu eta ekoitzitako zinema beltzeko film bat da. Robert Mitchum eta Jean Simmons aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Los Angeles, AEB. Frank Jessup (Robert Mitchum) anbulantzia gidari eta erazaina bere buruz beste egiten saiatu dela dirudien Catherine Tremayne (Barbara O'Neill) andrearen etxera joan da. Halere, Frankek Catherine erailtzen saiatu direlako susmoa du. Bertan Diane (Jean Simmons) ezagutuko du, Tremayne andrearen alabaordea, neska delikatu, sentsuala eta ezegonkorra, eta Frankek jada Mary (Mona Freeman) neskalaguna izan arren Dianez maiteminduko da. Hortik aurrera, Franken infernua hasiko da, Diane femme fatale bat dela azaleratuko baita.

## Aktoreak

* Robert Mitchum: Frank Jessup
* Jean Simmons: Diane Tremayne
* Mona Freeman: Mary Wilton
* Herbert Marshall: Charles Tremayne jauna
* Leon Ames: Fred Barrett
* Barbara O'Neil: Catherine Tremayne andrea
* Kenneth Tobey: Bill Crompton
* Raymond Greenleaf: Arthur Vance
* Griff Barnett: Epailea
* Robert Gist: Miller
* Morgan Farley: Epaimahai kidea
* Jim Backus: Judson

## Kanpo estekak

* IMDBko fitxa irakurgai (Ingelesez)
* Datuak: Q210590
* Multimedia: Angel Face (1953 film) / Q210590
# Angolako Herri Errepublika

Angolako Herri Errepublika (portugesez: República Popular de Angola Angolaren independentziatik, 1975ean, eta 1992 bitarteko epealdia artean duen Angolako historiaren zatia da. Mozambiken gertatu bezala, Angolan independentzia erdietsi eta estatu sozialista deklaratu zuen bere burua. Sortutako nazio berriak harreman estuak egin zituen Sobiet Batasuna, Kuba eta Mozambikerekin. MPLA alderdiak gobernatu zuen herrialdea eta alderdi bakarreko estatu marxista-leninista ezarri zuen.
UNITA izeneko oposizio taldeak gerra zibila abiarazi zuen MPLAren aurka, eta horretarako, Hego Afrikaren eta Estatu Batuen babesa izan zuen.
1991ean, MPLAk eta UNITAk bake hitzarmena sinatu zuen eta alderdi anitzeko hauteskunde sistema adostu zuten. Nahiz eta borroka gogorrak gertatu, azkenean Angolako Herri Errepublika 1992an desegin eta gaur egungo Angolako Errepublika sortu zen.

## Erreferentziak

* ↑ Angola - Communist Nations

## Kanpo estekak

* Datuak: Q2208280
* Multimedia: People's Republic of Angola / Q2208280
# Angolaren Askapenerako Herri Mugimendua

Angolaren Askapenerako Herri Mugimendua (AAHM) (portugesez: Movimento Popular de Libertação de Angola, MPLA) Angolako alderdi politiko bat da. Angolako Independentzia Gerran parte hartu zuen 1975ean, eta, ondoren, Angolako Errepublikako alderdi nagusia izan zen. Gatazkan aritzen da Angolaren Independentzia Osorako Nazio Batasuna (UNITA) eta Angolako Nazio Askapenerako Frontearekin (FNLA).

## Kanpo estekak

* Datuak: Q28551
# Angolako bandera

Angolako bandera horizontalki tamaina bereko bi zatitan banatua dago, goikoa gorri kolorekoa eta behekoa beltz kolorekoa. Kolore gorriak herriak independentziarako borrokan isuri zuen odola sinbolizatzen du, eta beltzak afrikar kontinentea.
Erdiko ikurra, hori kolorekoa, izar batekin eta aihotz batekin gurutzatutako hagindun gurpil batek osatzen du. Hagindun gurpilak industriako langileak sinbolizatzen ditu, aihotzak nekazari landatarrak, eta izarrak aurrerakuntza eta nazioarteko solidaritatea.
Angolaren Askapenaren Herri Mugimenduaren banderan oinarritua, ikurrak, sobietar batasunaren banderako igitai eta mailuaren irudikapenak dira.

## Proposatutako bandera berria

2003an Angolarentzako bandera nazional berri bat proposatu zen. Urdin, zuri eta gorri koloreko bost errenkadaz osatua dago. Bi errenkada urdinek, goiko eta beheko muturrean daudenak, justizia, solidaritatea eta askatasuna irudikatzen dute, zuri koloreko biek, urdinen jarraian daudenak, bakea, batasuna eta harmonia irudikatzen dute, erdian dagoen gorri koloreko errenkadak, handiena ere badena, sakrifizioa, heroismoa eta irmotasuna irudikatzen dituen bitartean. Banderaren erdian hori koloreko eguzki bat agertzen da, hamabost izpi eta kontzentrikoak ez diren hiru zirkulu dituena, Namibe probintziako Tchitundo-Huluko kobazuloan aurkitutako marrazkien antzerakoa eta Angolako ondare kulturala irudikatzen duena.
Urte horretako abuztuak 28an Batzorde Konstituzionalak onartu egin zuen. Alabaina, bandera honen aurkako herri mugimendu bat dago, soilik Biltzar Konstituziogile bat eratzen denean onartua izango dena.

## Kanpo estekak

* Datuak: Q124329
* Multimedia: National flag of Angola / Q124329
# Angomont

Angomont Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 100 biztanle zituen.

## Demografia
### Biztanleria

2007an Angomont udalerrian erroldatutako biztanleak 100 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 70 etxebizitza zeuden, 39 familiaren etxebizitza nagusia ziren, 20 bigarren erresidentzia ziren eta 11 hutsik zeuden. 60 etxeak ziren eta 5 apartamentuak ziren. 39 etxebizitza nagusietatik 31 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 5 etxek hiru zituzten, 5 etxek lau zituzten eta 26 etxek bost zituzten. 33 etxek euren parking plaza propioa zuten azpian. 19 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Angomont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 8 |
| 0 | 70-74 | 0 |
| 4 | 65-69 | 0 |
| 4 | 60-64 | 0 |
| 4 | 55-59 | 4 |
| 0 | 50-54 | 4 |
| 4 | 45-49 | 0 |
| 0 | 40-44 | 8 |
| 0 | 35-39 | 0 |
| 4 | 30-34 | 4 |
| 8 | 25-29 | 4 |
| 0 | 20-24 | 0 |
| 4 | 15-19 | 4 |
| 0 | 10-14 | 0 |
| 8 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 62 ziren, horien artean 41 aktiboak ziren eta 21 inaktiboak ziren. 41 pertsona aktiboetatik 37 lanean zeuden (17 gizon eta 20 emakume) eta 4 langabezian zeuden (3 gizon eta 1 emakume). 21 pertsona inaktiboetatik 5 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra argiketaria zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q193720
* Multimedia: Angomont / Q193720
# Angola on the Lake (New York)

Angola on the Lake Ameriketako Estatu Batuetako erroldak esleitutako leku bat da. Erie konderrian kokatuta dago, New York estatuan. 1.481 biztanle ditu, 6,592618 kilometro koadroko azaleran banatuta.

## Ikus, gainera

* Erie konderria

## Kanpo estekak

* Datuak: Q2462063
# Angolar kwanza

Artikulu hau Angolako dibisari buruzkoa da; beste esanahietarako, ikus «Kwanza» eta «Kwanzaa».
Kwanza (portugesez: kwanza) Angolako dibisa da, Angolako Banku Nazionalak jaulkitzen eta kontrolatzen duena. ISO 4217 kodea AOA du eta 100 zentimotan banatzen da. Kz du ikurra. Kwanza ibaitik datorkio izena.

## Historia

Lehenengo kwanza (ISO 4217 kodea AOK zuena) 1977ko urtarrilaren 8an sartu zen zirkulazioan, angolar eskudoa ordezkatuz 1:1eko proportzioan. 1990eko irailaren 25ean, proportzio berean (1:1), kwanza berriak (AON) lehenengoa ordezkatu zuen. 1991n, billete berrien jaulkipenari ekin zitzaion, eta bertan «berria» hitza ez zegoen.
1995eko uztailaren 3an, kwanza egokitua (portugesez: kwanza reajustado), ISO 4217 kodea AOR zuena), 1000 kwanza berriren baliokidea, kwanza berriarekin paraleloan zirkulatzen zuen dibisa gisa erabiltzen hasi zen.
1999ko abenduaren 13an, kwanza berriak (AON) eta kwanza egokituak (AOR) kwanza modernoekin (AOA) trukatzen hasi ziren hurrengo ordenan:
* 1 AOA = 1.000.000 AOR,
* 1 AOA = 1.000.000.000 AON.
Billete zaharrak zirkulazioan egon ziren 2000ko maiatzaren 31ra arte.
2020an, Angolako Banku Nazionalak 200, 500, 1.000, 2.000, 5.000 eta 10.000 kwanzako billete berriak aurkeztu zituen.

## Erreferentziak

* ↑ (Ingelesez) Theroux, Paul. (2013). The Last Train to Zona Verde: Overland from Cape Town to Angola. Penguin Books Limited ISBN 9780241965139..
* ↑ (Ingelesez) Linzmayer, Owen. (2012). «Angola» The Banknote Book. San Francisco.
* ↑ (Ingelesez) «Angola new note family reported for introduction in 2020» BanknoteNews 2019-12-20.

## Kanpo estekak

* Datuak: Q200337
* Multimedia: Money of Angola / Q200337
# Angolo Terme

Angolo Terme Italiako udalerri bat da. Bresciako probintzian kokatuta dago, Lombardia eskualdean. 2.302 biztanle ditu, 30,56 kilometro koadroko azaleran banatuta.

## Mugakideak

Angolo Termek honako udalerri hauekin egiten du muga:
Azzone Borno Castione della Presolana Colere Darfo Boario Terme Piancogno Rogno

## Kanpo estekak

* Datuak: Q103435
* Multimedia: Angolo Terme / Q103435
# Aigas

Aigas, Eskoziako gaeleraz: Àigeis, Eskoziako Highland eskualdeko herrixka bat da. Beauly ibaiaren iparraldeko ertzean dago, Beauly udalerritik 5 milia hego-mendebaldera eta Inverness udalerritik 15 milia mendebaldera.

## Kanpo estekak

* Datuak: Q13583544
* Multimedia: Aigas / Q13583544